Document ID: 32009R0992

KOMISIJOS REGLAMENTAS (EB) Nr. 992/2009
2009 m. spalio 22 d.
kuriuo iš dalies keičiamas Tarybos reglamento (EB) Nr. 73/2009, nustatančio bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančio tam tikras paramos schemas ūkininkams, IV priedas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 8 straipsnio 2 dalies b ir d punktus,
kadangi:
(1)
Reglamento (EB) Nr. 73/2009 IV priede kiekvienai valstybei nustatytos viršutinės ribos, kurių negali viršyti bendra tiesioginių grynųjų moduliavimo išmokų, kurios gali būti skirtos valstybėje narėje kalendoriniais metais, suma.
(2)
Vokietija ir Švedija, remdamosi Reglamento (EB) Nr. 73/2009 136 straipsniu, nusprendė, kad suma, apskaičiuojama pagal minėto reglamento 69 straipsnio 7 dalį, nuo 2011 finansinių metų būtų skiriama Bendrijos paramai pagal kaimo plėtros programas ir finansuojama iš Europos žemės ūkio fondo kaimo plėtrai (EŽŪFKP). Todėl remiantis to paties reglamento 8 straipsnio 2 dalies d punktu, 2010, 2011 ir 2012 m. reikėtų to reglamento IV priede nustatytas Vokietijos ir Švedijos viršutines nacionalines ribas sumažinti kaimo plėtros paramai skirtomis sumomis.
(3)
Portugalija Komisijai pranešė, kad kilus nenumatytiems sunkumams žemės ūkio sektoriuje dėl dabartinės ekonominės krizės ir dėl neigiamo jos poveikio ūkininkams, savanoriško moduliavimo 2009 kalendoriniais metais buvo nuspręsta netaikyti. Todėl remiantis Reglamento (EB) Nr. 73/2009 8 straipsnio 2 dalies b punktu reikėtų 2009 m. prie Portugalijos viršutinių nacionalinių ribų, nustatytų minėto reglamento IV priede, pridėti Komisijos sprendimu 2008/788/EB (2), iš dalies pakeistu Sprendimu 2009/505/EB (3) nustatytą grynąją sumą, gaunamą taikant savanorišką moduliavimą Portugalijoje 2009 m.
(4)
Todėl Reglamento (EB) Nr. 73/2009 IV priedą reikėtų atitinkamai iš dalies pakeisti.
(5)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 73/2009 IV priedo lentelė iš dalies keičiama taip:
1.
su Vokietija susijusi eilutė pakeičiama taip:
(mln. eurų)
Kalendoriniai metai
2009
2010
2011
2012
„Vokietija
5 524,8
5 402,6
5 357,1
5 329,6“
2.
su Švedija susijusi eilutė pakeičiama taip:
(mln. eurų)
Kalendoriniai metai
2009
2010
2011
2012
„Švedija
733,1
717,5
712,1
708,5“
3.
Su Portugalija susijusi eilutė pakeičiama taip:
(mln. eurų)
Kalendoriniai metai
2009
2010
2011
2012
„Portugalija
590,5
545,0
545,0
545,0“
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. spalio 22 d.

Labels: 18
19
5
6